SAL-personeel betoog oor Jarana; vlugte nie geraak | Netwerk24
Deur Elvira Wood 11 Junie 2019 09:42
Tlali Tlali, woordvoerder van die SAL het aan Netwerk24 bevestig dat lede van dié twee vakbonde om 11:00 na sy hoofkantoor en die kantore van sy tegniese afdeling aan stap. Hulle gaan 'n memorandum oorhandig waarin hulle hul griewe uiteensit.
Hulle is ongelukkig oor onder meer Vuyani Jarana se aankondiging net meer as ’n week gelede dat hy gaan bedank.
Hulle kla ook verder oor korrupsie en probleme by die afdeling vir instandhouding.
Tlali sê die opmars begin om 11:00 en sal na verwagting teen 13:00 afgehandel word.
“Kajuitpersoneel staak nié,” het Tlali etlike kere herhaal.
“Ons verwag geen invloed op ons vlugte vandag weens die beplande opmars nie. Ons het egter steeds planne in plek dat sou daar enigiets onverwags gebeur, ons kan verseker dat vlugte nie geraak word nie,” het hy verseker.
Meer oor: Suid-Afrikaanse Lugdiens | Vuyani Jarana | Vlugte | Lugdienste | Sacca | Numsa
Gesoek: SAL en SA Express se finansiële state